**Hapet thirrja për mobilitete studentësh dhe stafi të UPT-së,**

**për semestrin e parë të vitit akademik 2025 - 2026**

**në kuadër të Programit Erasmus+ KA107**

**në Technical University of Crete (TUC), Greqi.**

Në kuadër bashkëpunimit midis Universitetit Politeknik të Tiranës dhe Technical University of Crete, publikohet thirrja për mobilitete për studentë të Universitetit Politeknik të Tiranës, në Technical University of Crete.

**Llojet e mobilitetit përfshijnë:**

* Shkëmbimin e studentëve për studime.
* Shkëmbimin e stafit akademik për mësimdhënie.

**Nivelet e mobilitetit për studentët:** Studentët duhet të jenë të regjistruar në një program studimi Master të Universitetit Politeknik të Tiranës.

**Fushat e studimit:** (Mechanical engineering, engineering management, civil and environmental engineering)

**Kohëzgjatja e bursës:** Semestri i I i vitit akademik 2025 - 2026

**Numri total i studentëve:** 2

**Dokumentat e nevojshme për aplikim:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Anglisht);
* Dokumenti Learning Agreement\*\*.

\*Ofrohen kurset e studimit në gjuhën angleze, ku niveli minimal i kërkuar për gjuhën është: English-B1.

Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në TUC lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Drejtuesi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Bashkëlidhur gjeni formatin e “Learning Agreement”.

Për t’u njohur me listën e lëndëve të ofruara nga TUC, ju lutemi klikoni te:

[International Study Programmes - Technical University of Crete](https://www.tuc.gr/en/studies/international-study-programmes)

**Për stafin:**

**Lloji i mobilitetit përfshin: 2 S**taf akademik për mësimdhënie nga Fakulteti i Inxhinierisë Mekanike.

**Koha e mobilitetit**: Semestri i parë i vitit akademik 2025 – 2026

**Dokumentat e nevojshme për aplikim:**

* CV;
* Kopje e Pasaportës;
* Aprovim nga përgjegjësi i njësisë bazë/drejtoria dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Teaching)\*\*.
* Letra konfirmuese nga universiteti pritës për planin e mësimdhënies gjatë periudhës së mobilitetit.

Formati “Mobility Agreement” gjendet bashkëlidhur.

*\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\* *Mobility Agreement for Teaching për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Pas përfundimit të mobilitetit të stafit, personi pjesëmarrës në TUC duhet të dorëzojë një raport te departamenti përkatës dhe te Drejtoria e Komunikimit dhe Koordinimit, lidhur me aktivitetin.

Afati për aplikim, pranë Drejtorisë së Komunikimit dhe Koordinimit në UPT:

**Deri më 10 prill 2025, ora 12.00**

Për informacione shtesë në lidhje me procesin e aplikimit në UPT mund të kontaktoni në email: [rkodra@upt.al](mailto:rkodra@upt.al) dhe [abeqo@upt.al](mailto:abeqo@upt.al)